Eile norisin MUPO piletikontrolliga veidi tüli. Või noh, mis ma ikka norisin. Küsisin lihtsalt ID-kaarti ulatades, et kuhu "Tere" ja "Palun" jäid. Mühatati ja keerati selg seepeale ainult. Hallitama  läinud smurfid, ma ütlen teile. Ma ei tea, miks smurfid aga tundub loogiline, et kui smurfid juba loomult sinised on, siis hallitades lähevad nad roheliseks. Mulle endiselt ei meeldi see piletikontrolliterror kus bussitäite kaupa inimesi kinni peetakse, mõned neist kohtumisele, kinno, teatrisse juba niigi hilinemas ja siis isegi elementaarsemalt suhtlema ei vaevuta. Trahvimasinana töötab küll, suhelda neile ilmselt ei kõlba. Räägin muidugi ainult sellest piletimaffia seltskonnast, teistega pole eriti kokku  puutunud - äkki on asjalikud.